Diari Oficial de la Generalitat Valenciana


Sumari del DOGV 10707, del 09-12-2024 (2024/12097)

RESOLUCIÓ de 2 de desembre de 2024, per la qual s’assignen dotacions econòmiques a determinats centres docents públics, per a sufragar els gastos de part de l’equipament didàctic relacionat amb la impartició de cicles formatius de Formació Professional implantats a la Comunitat Valenciana durant els cursos 21/22, 22/23, 23/24 i 24/25, i s’establix el procediment dins de l’operació de Qualitat en el sistema de Formació Professional («Qualitat 2023»).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10775

Data del DOGV
:   09-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12052

CVE
:   KYZH-N-8792-65605

Data del document
:   02-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

En el marc del dècim objectiu temàtic del Fons Social Europeu, referit a la inversió en educació i a la formació professional per a l’adquisició de capacitats i l’aprenentatge permanent, el Ministeri d’Educació i Formació Professional finança les accions de connectivitat i equipament dels nous grups creats en Formació Professional («Qualitat 2023»). Estes tenen com a objectiu específic l’augment de la participació i la millora de la qualitat en la Formació Professional i s’articulen a través dels crèdits distribuïts en les comunitats autònomes.

En la mateixa línia, el Marc de referència espanyol d’assegurament de la qualitat, en concordança amb el Marc de referència europeu de garantia de qualitat, té com a objectiu general garantir i millorar la qualitat de la Formació Professional del sistema educatiu en els àmbits de sistemes (administracions implicades) i de centres proveïdors de Formació Professional, i donar resposta a les necessitats en els àmbits nacional, regional i local, a les recomanacions europees i a les que puguen sorgir dins de l’àmbit dels interlocutors socials.

L’Acord de la Comissió General d’Educació, de 7 de juny de 2023, publicat mitjançant la Resolució de la Secretaria General de Formació Professional, de data 21 de juny de 2023, definix els criteris de distribució, així com el repartiment resultant del crèdit destinat l’any 2023 al Programa de cooperació territorial de qualitat en Formació Professional del sistema educatiu espanyol.

La distribució concedix un import de 3.059.877,00 euros a la Comunitat Valenciana, consignat en l’aplicació pressupostària 18.05.322b.454.01 dels pressupostos generals de l’Estat 2023, per al finançament de les accions de qualitat en el sistema de Formació Professional, susceptible de cofinançament pel Fons Social Europeu Plus en el marc financer plurianual 2021-2027.

Entre les actuacions subvencionables que cal desenrotllar, es troba la mesura que preveu la millora de la qualitat de la Formació Professional en centres, amb el professorat, amb l’alumnat i/o reforçant la col·laboració amb el sector productiu, i, dins d’esta mesura, les accions de connectivitat i equipament dels nous grups creats en Formació Professional (mentres es limiten als estrictament necessaris per a garantir el desenrotllament de les activitats docents, respecte a la connectivitat i l’equipament).

L’article 10.4.c de l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desplega el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, atribuïx al Servici de Planificació Educativa la funció d’elevar propostes de distribució territorial de l’oferta d’unitats i grups de les diferents etapes educatives no universitàries en el cas dels centres públics, en col·laboració amb els servicis competents en matèria de formació professional i en matèria d’ensenyances de règim especial, i l’article i 19.2.i de la mateixa orde, al Servici d’Ordenació i Planificació de la Formació Professional la funció d’analitzar i implantar el mapa de centres que impartixen Formació Professional a la Comunitat Valenciana.

La Conselleria d’Educació, Cultura i Esport, a través dels fons del Mecanisme per a la recuperació i la resiliència (MRR), ha ampliat l’oferta de cicles formatius i d’unitats a la Comunitat Valenciana des del curs 21/22.

No obstant això, estos fons es destinen a personal docent i, per tant, deixen al marge els costos associats a l’ampliació de l’oferta pel que fa a connectivitat i a equipament necessari per a mantindre la qualitat de l’ensenyança.

Per tot el que s’ha referit, la Conselleria d’Educació, Cultura, Universitat i Ocupació, a través de la Direcció General de Formació Professional, considera convenient establir una ajuda específica per als gastos en connectivitat i equipament didàctic vinculats indubtablement a aquells nous grups d’FP i a la família professional d’estos, creats a l’empara dels fons MRR, en diferents centres educatius públics titularitat de la Generalitat que impartixen Formació Professional, que contribuiran a l’augment de la participació i la millora de la qualitat en la Formació Professional.

En virtut del que s’ha exposat, i en exercici de les atribucions conferides en el Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació,

RESOLC

*Primer. Objecte i àmbit aplicable*

La present resolució té com a objecte concedir les assignacions econòmiques extraordinàries a aquells nous grups de Formació Professional i/o a la família professional d’estos, creats a l’empara dels fons MRR, en els diferents centres educatius públics titularitat de la Generalitat que impartixen Formació Professional relacionats en els annexos d’esta resolució.

La finalitat de les assignacions és cobrir part dels gastos en connectivitat i equipament didàctic vinculats indubtablement a aquells nous grups d’FP i a la família professional d’estos, creats a l’empara dels fons MRR, mentres es limiten als estrictament necessaris per a garantir el desenrotllament de les activitats docents respecte a la connectivitat i l’equipament didàctic, que contribuiran a l’augment de la participació i la millora de la qualitat en la Formació Professional.

*Segon. Finançament*

El finançament de les quantitats assignades, amb caràcter de gasto extraordinari de funcionament, s’abonarà a càrrec de l’aplicació pressupostària G01090205GE00000.422C00.22056, FONDOTE22000053 del pressupost de la Generalitat Valenciana de l’any 2024, del qual es destinen a esta convocatòria 1.100.000 euros.

*Tercer. Quanties*

1. S’assignarà a cada una de les formacions professionals bàsiques (FPB) implantades des del curs 21/22 fins al 24/25 en els centres públics titularitat de la Generalitat que figuren en l’annex I d’esta resolució les quanties que es detallen en este.

Estes quanties s’han calculat en funció de les necessitats d’equipament didàctic de l’FPB segons la família professional a la qual pertanyen, i s’han dotat amb la mateixa quantia tots els centres educatius que han de posar en funcionament la mateixa FPB.

2. S’assignarà a cada família professional dels graus mitjans i graus superiors implantats des del curs 21/22 fins al 24/25 en els centres públics titularitat de la Generalitat que figuren en l’annex II d’esta resolució les quanties que es detallen en este.

Estes quanties s’han calculat en funció de les necessitats d’equipament didàctic dels cicles segons la família professional o subfamília a la qual pertanyen els cicles implantats, tenint en compte les compres d’equipament ja fetes i distribuïdes, així com les compres en procés d’adquisició d’acord amb les consultes dutes a terme (formularis), tant mitjançant contractes majors com mitjançant el sistema dinàmic d’adquisició, en funció de la realitat del centre, l’històric de matrícula i dades de preinscripció, l’ajuda rebuda en el seu moment mitjançant la Resolució de 29 de novembre de 2022, de la Direcció General de Formació Professional i Ensenyaments de Règim Especial, per la qual es concedixen les assignacions econòmiques per al manteniment i condicionament de les instal·lacions i l’equipament relacionat amb la impartició de cicles formatius de Formació Professional implantats a la Comunitat Valenciana mitjançant fons MRR, convocades per la Resolució de 16 d’agost de 2022, de la Direcció General de Formació Professional i Ensenyaments de Règim Especial.

Pel que fa a segones unitats i torns de semipresencial, en tots els casos, s’ha considerat que estes implantacions se sol·liciten des dels centres una vegada la primera unitat en presencial està consolidada i funcionant correctament, per tant, amb l’equipament mínim necessari.

3. S’assignarà a cada un dels cursos d’especialització (CE) implantats des del curs 21/22 fins al 24/25 en els centres públics titularitat de la Generalitat que figuren en l’annex III d’esta resolució les quanties que es detallen en este.

Estes quanties s’han calculat en funció de les necessitats d’equipament didàctic del CE segons la família professional a la qual pertanyen, i s’han dotat amb la mateixa quantia tots els centres educatius que han de posar en funcionament el mateix CE, sempre que la família professional en eixe centre no haja rebut una altra forma de finançament amb import 4 vegades superior a l’import previst per al CE.

Pel que fa a segones unitats i torns de semipresencial, s’ha considerat que estes implantacions se sol·liciten des dels centres una vegada la primera unitat en presencial està consolidada i funcionant correctament, per tant, amb l’equipament mínim necessari.

L’entrega de l’assignació econòmica es farà per transferència bancària al centre docent per mitjà d’orde de pagament en ferm, a proposta de la Conselleria d’Educació, Cultura, Universitats i Ocupació, a càrrec del pressupost anual de l’exercici 2024.

*Quart. Termini d’execució i gastos justificables*

1. El termini d’execució de les accions serà des de la data d’efecte d’esta resolució fins al 31 de desembre de 2024.

2. La dotació assignada es podrà utilitzar per al següent:

Gastos d’inversions en connectivitat i equipament didàctic. Estos gastos hauran d’estar vinculats indubtablement amb el nombre de nous grups d’FP creats i la família professional d’estos, mentres es limiten als estrictament necessaris per a garantir el desenrotllament de les activitats docents, respecte a la connectivitat i equipament didàctic.

*Quint. Justificació dels gastos realitzats*

1. Atés el caràcter de sobredotació per gasto extraordinari de funcionament, el centre docent especificarà els ingressos i gastos que es produïsquen per raó d’esta convocatòria en els documents de control de l’activitat econòmica.

Els centres adjuntaran la justificació de l’import de l’assignació econòmica concedida al balanç anual que han d’efectuar, d’acord amb el que es disposa en l’Orde de 18 de maig de 1995, de la Conselleria d’Educació, Cultura i Esport (DOGV núm. 2526, de 09.06.1995).

2. El centre ha de conservar les factures i els documents de valor probatori equivalent amb validesa en el tràfic jurídic mercantil o amb eficàcia administrativa dels gastos efectuats per a comprovacions posteriors de la inversió durant 5 anys.

3. La dotació percebuda pel centre educatiu s’inscriurà en l’apartat d’ingressos de la gestió econòmica d’ITACA.

4. El centre haurà d’invertir la totalitat de la quantitat econòmica que se li assigne exclusivament al fi previst. En cas que el centre dispose d’un romanent després d’abonar la totalitat de les factures (gastos) corresponents al programa per al qual es percep la dotació econòmica, es procedirà a reintegrar-lo a la Generalitat.

5. El centre remetrà la documentació justificativa dels gastos efectuats mitjançant el procediment que establisca per instrucció la Direcció General de Formació Professional, des del dia 1 de gener de 2025 fins al dia 31 de maig de 2025.

6. La justificació dels crèdits estarà formada per la documentació següent:

a) Memòria tecnicoeconòmica de les actuacions dutes a terme, en què s’indique, entre altres, els mètodes de gestió utilitzats en l’execució i els tipus de gastos en els quals s’ha incorregut.

b) Relació de factures o documents comptables de valor probatori equivalent. Esta relació haurà de contindre:

b.1. Respecte dels gastos efectuats: aprovació del gasto, factura o document de valor probatori equivalent i document de conformitat en la recepció.

b.2. Respecte dels pagaments efectuats: resguard de la transferència bancària de pagament i resguard de realització efectiva de pagament.

b.3. Respecte de la comptabilitat de les actuacions: document comptable d’ITACA que reflectisca l’apunt de l’operació efectuada.

c) Diligència explicativa de factures electròniques.

d) Presa de coneixement del cofinançament de l’actuació.

e) Certificat de tinença i custòdia de la documentació.

f) Si és el cas, altres documents que s’arrepleguen en les instruccions de justificació.

*Sext. Delegació*

S’autoritza en la persona titular de la Direcció General de Formació Professional la facultat d’adoptar les mesures oportunes per al compliment i l’aplicació d’esta resolució i també per a resoldre i notificar totes les incidències que es plantegen en la seua interpretació i execució.

*Sèptim. Efectes*

Esta resolució produirà efectes a partir de l’endemà de ser publicada en el *Diari Oficial de la Generalitat Valenciana*.

Contra esta resolució, que posa fi a la via administrativa, podrà interposar-se un recurs potestatiu de reposició en el termini d'un mes comptat des de l'endemà de la seua publicació en el *Diari Oficial de la Generalitat Valenciana*, davant el mateix òrgan que dicta l'acte contra el qual es recorre, d'acord amb el que es disposa en els article 123 i 124 de la Llei 39/2015, d'1 d'Octubre, del procediment administratiu comú de les administracions públiques, o directament, un recurs contenciós administratiu en el termini de dos mesos comptats des de l'endemà de la seua publicació, davant el Tribunal Superior de Justícia de la Comunitat Valenciana, de conformitat amb el que s'establix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 2 de desembre de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.